Jeg ville bare se True Detective, True Blood, Game of Thrones, Blacks Sails osv - lovligt. Men allerede fra første færd har jeg haft problemer. Da jeg starter ud med at ville se True Blood fra min computer, får jeg af vide at "Du skal installere Widevine, og det kan du gøre via dette link". Jeg trykker på linket og siger "run". Den kører færdig, og jeg prøver igen. Men da jeg igen prøver jeg at installere får jeg af vide "Du skal installere Widevine ..." Det gør jeg så endnu en gang. Men da jeg prøver en tredje gang, og jeg igen får samme besked beslutter jeg mig får at google problemet. Linket er simpelthen dødt. Efter at have kigget på diverse websites, kan jeg se at det er et problem, som har eksisteret siden januar - uden løsning!
Men en venlig englænder på et website som ikke har noget med HBO at gøre gav mig et link til Widevine som virkede! Hurra!
Nå, det var det True Blood vi kom fra. 
Loading ..........
Loading .....................................
Loading ................................................. GENSTART!
Så startede afsnittet, og hele ti minutter henne i første afsnit fik jeg denne besked:
"Afspilningsfejl - tjek at kun et device er i brug". - Ja, andet er ligesom ikke muligt, da jeg slet ikke er logget ind andre steder.
"Afspilningsfejl"
"Afspilningsfejl"
"Afspilningsfejl"!
Resten af aftenen kørte det til gengæld fint. Bortset selvfølgelig lige fra de der 3 afsnit, hvor underteksterne pludselig hoppede af. Men det blev da ordnet alle gange, ved lige at opdatere min browser.
Nå, men den næste dag er jeg på farten, og logger så ind via iPad. Hmmm, hvor kom jeg til? Nå, man skal ind under "mit HBO", vælge serien igen, vælge næste afsnit, vælge undertekster ind igen, og så kan man endelig se ..... BLANK! 
Hov, den gik ud. Altså HELT ud. App'en lukkede simpelthen. Nå, vi prøver igen. Efter en 10 - 12 forsøg virkede det da også fint igen. 
Så er det jo godt app'en husker en, så man ikke behøver at logge ind hver gang. Nå nej, det gør den så ikke. 
Brugergrænsefladen minder mest af alt om noget, som er blevet sammensat af en gang WD40 og gaffatape. Serier er ikke opdelt i kategorier, og forsiden ligner stort set en reklame for HBO, i stedet for det personlige præg, som det er muligt at give den. 
Serierne er rigtig gode - og det er derfor HBO Nordic henter deres 2 stjerner af mig. Men hvad er der så af serier? Jeg kan godt lide sci-fi. Men jeg har ikke muligheden for at se hvad der er i den kategori. Jeg kan vælge "serier" og derefter "alle serier". Så kommer de derefter i alfabetisk rækkefølge en efter en, med et billede og titel på serien, uden nogen handlingsbeskrivelse - Ikke vildt overskueligt.
"Mit HBO"-fanen kan vise det du har set før. Her mener jeg ikke "disse to serier har du gang i lige nu". Jeg mener her er ALT hvad du har tæsket igennem i de sene aftentimer. True Blood sæson 4 afsnit 7, True Blood sæson 4 afsnit 6, True Blood sæson 4 afsnit 5, osv. Vi ønsker een knap: "Fortsæt?" - JA TAK!
Og lad os nu være ærlige. Vi sætter os jo ikke ned, og tænker "Jeg ser lige ét afsnit af Game of Thrones". Vi sætter os jo ned i sofaen og tæsker så mange afsnit igennem, som det overhovedet er muligt at få presset ind i skemaet sådan en gemen tirsdag aften. Derfor skal serier køre videre. Det er trættende at hver gang et afsnit slutter skal man tilbage og vælge næste afsnit, og (meget OFTE) også vælge undertekster ind igen. 
Jeg har en computer som står med det ene ben i graven. Derfor vil jeg gerne snart have en PS3 app. Dette har HBO lovet at de "arbejder på". Men det har det gjort siden JANUAR 2013. 
Alt i alt er HBO Nordic ligesom den hylde, der hænger i din bedstemors køkken. Den er uundværlig for hende, men der er den skrue på midten, som du lige skal gå hen og stramme et par gange om dagen, ellers falder skidtet simpelthen ned.